கையைப் பார்க்கும் புலவோர் கண். (2)  பானு என்னும் சூரியன் தன் ஒளியைப் பார்த்துக்கொண்டிருக்கும். பங்கு பட்டு வளரும் நிலவுகூட (சூரிய) ஒளியைப் பார்த்துக்கொணிருக்கும். சகோரம் என்னும் வானம்பாடிப் பறவைகள் வான் மேகத்து நீர்த்துளிகளைப் பார்க்கும். மயில்களும் அம் மழைமேகத்தைப் பார்க்கும். புலவர்கள் விசயானந்த ரங்கன் கையைப் பார்ப்பார்கள் (கொடைக்காக).  பாலையிலாள் பின்னங்காற் பஞ்சுளியென்றே சுளிப்பாள் பாலையிலாள் பின்னென் படுவாளோ- சோலையிலே ஆடுமயிற் பிரம்பூ ரானந்த ரங்கதுரை நாடுதனில் என்னிள மின்னாள். (3)  மயில்கள் ஆடும் சோலைகள் உடையது பிரம்பூர். பிரம்பூரில் இருந்துகொண்டு ஆண்டவன் ஆனந்த ரங்க துரை. அவன் நாட்டும் பெண் (கொண்டுதலைக் கழிதல் என்று சொல்லப்படும் காதலனுடன் ஓடிப்போகும்) பாலைத்திணை ஒழுக்க நிலையில் இருப்பவள். (காதலனைப் பிரிந்திருக்க ஒவ்வாதவள்) அவள் தன் பின்னங்கால் பஞ்சு உளி என்று முகம் சுளித்துக்கொள்வாள் (பஞ்சு போன்ற மென்மையான அடியை நிலத்தில் ஊன்றும்போது உளி போல் குத்துவதாக உணர்வாள்) (கணவனைப் பிரியும்) பாலை ஒழுக்கம் வரின் என்ன ஆவாளோ? - இப்பாடல் ஆனந்த ரங்க துரையின் மனைவியைப் புகழ்ந்து பாடியது. அலையான் கவடுபடான்ஆருடனும் காயான்